

INSTITUTUL EUROPEAN DIN ROMÂNIA

    
ANUNȚ


Institutul European din România (IER) cu sediul în București, Bd. Regina Elisabeta nr.7-9, Sector 3, CIF 12178517, organizează concurs de recrutare pentru ocuparea, pe perioadă nedeterminată, a unei funcții contractuale vacante de execuție, în conformitate cu H.G. nr. 1336/2022, cu modificările și completările ulterioare, astfel:

· 1 post șofer, gradul I - 8 ore/zi - Serviciul Economic, Resurse Umane și Juridic.


Concursul se desfăşoară la sediul IER din Bd. Regina Elisabeta nr. 7-9, Sector 3, Bucureşti, conform calendarului următor:


	Data/perioada

	

	13-26 octombrie 2026
	Depunere dosare de candidatură

	28  octombrie 2026
	Selecția dosarelor de înscriere

	29  octombrie 2026
	Afișare rezultate selecție dosare și depunere contestații

	30  octombrie 2026
	Soluționare contestații, afișare rezultate contestații, afișare rezultate finale selecție dosare

	03 noiembrie 2026
	Proba scrisă ora 10:00 (2h)

	04  noiembrie 2026
	Afișare rezultate proba scrisă și depunere contestații pentru proba scrisă

	05  noiembrie 2026
	Soluționare contestații pentru proba scrisă, afișare rezultate contestații, afișare rezultate finale proba scrisă

	06  noiembrie 2026
	Proba practică ora 10:00

	09  noiembrie 2026
	Afișare rezultate proba practică și depunere contestații pentru proba practică

	10  noiembrie 2026
	Soluționare contestații pentru proba practică, afișare rezultate contestații, afișare rezultate finale proba practică

	11  noiembrie 2026
	Proba interviu ora 10:00 

	12  noiembrie 2026
	Afișare rezultate proba interviu și depunere contestații pentru proba interviu

	13  noiembrie 2026
	Soluționare contestații proba interviu, afișare rezultate contestații, afișare rezultate finale interviu, afișare rezultate finale concurs.







Condiţii generale: candidaţii trebuie să îndeplinească condiţiile prevăzute la art. 15 din Regulamentul-cadru aprobat prin H.G. nr. 1336/2022, cu modificările și completările ulterioare, şi anume:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

Condiţii specifice postului: 

· nivelul studiilor:  generale/medii;
· să fie posesor al permisului de conducere categoria B;
· vechime în muncă pe poziția de șofer, de minim 5 ani;
· să dețină aviz psihologic;
· certificat de cazier auto (istoricul sancțiunilor și abaterilor în trafic).
Responsabilităţile postului (în principal): 

· conduce autovehiculele din parcul auto al IER; 
· cunoaște şi respectă cu strictețe actele normative care reglementează circulația pe drumurile publice; 
· verifică, înainte de plecarea în cursă, starea tehnică a autovehiculului pe care îl conduce și valabilitatea RCA, CASCO, ITP și sesizează șefului ierarhic necesitatea prelungirii polițelor de asigurare ori de câte ori este cazul, precum și în cazul în care constată apariția unor defecțiuni tehnice;
· gestionează carburantul auto din rezervorul celor două autoturisme din parcul auto al IER; 
· întocmește foile de parcurs cu toate datele solicitate de formular; 
· menține starea de curățenie a autovehiculelor IER; 
· asigură parcarea autovehiculului pe care îl conduce la locul stabilit prin contractul încheiat de IER cu furnizorul de servicii,  cu respectarea regulilor de parcare auto; 
· păstrează certificatul de înmatriculare şi celelalte acte ale autovehiculului în condiții de siguranță pentru a le prezenta organelor de poliție în cazul în care acestea îi sunt solicitate;   
· asigură suport logistic în realizarea activităților institutului.





Bibliografia de concurs:


· O.U.G nr. 195/2002 privind circulatia pe drumurile publice, republicată, cu modificarile si completarile ulterioare;
· H.G. nr.1391/2006 pentru aprobarea Regulamentului de aplicare a O.U.G. nr.195/2002 privind circulatia pe drumurile publice, cu modificarile si completarile ulterioare;
· O.G. nr. 15/1998 privind Institutul European din România, cu modificările și completările ulterioare;
· Statutul Institutului European din România; 
· Regulamentul de organizare şi funcţionare al Institutului European din România;
· Codul de Etică și de Integritate al Institutului European din România. 
Site-uri Internet:
https://ier.gov.ro


Pentru înscrierea la concurs, candidații prezintă un dosar, care va conține următoarele documente:

1. formular de înscriere la concurs (se obține de pe pagina de internet a IER sau de la sediul institutului); 
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor şi ale altor acte care atestă efectuarea unor  specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
5. copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă pe poziția de șofer;
6. certificat de cazier judiciar sau, după caz, extrasul de pe cazierul judiciar;
7. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
8. curriculum vitae, model comun european (în limba română).
9. aviz psihologic și certificat de cazier auto, conform secțiunii Condiții specifice postului.


Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. 

Copiile de pe actele prevăzute la pct. 2-5 se prezintă însoţite de documentele originale, care se certifică cu menţiunea „conform cu originalul” de către secretarul comisiei de concurs.

Documentul prevăzut la pct. 6 poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la pct. 6, anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la pct. 2-5 în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare. 

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format.pdf cu volum maxim de 1 MB, documentele fiind acceptate doar în formă lizibilă. Nerespectarea acestor prevederi conduce la respingerea candidatului.

Documentele redactate în limbi străine sunt însoțite de traducerea autorizată în limba română.

Nedepunerea dosarului în termenul prevăzut sau depunerea unui dosar incomplet determină automat respingerea candidatului.

Dosarele de concurs se depun la sediul Institutului European din România la secretariat (et.3), în zilele lucrătoare din perioada 13 - 26 octombrie 2026 (inclusiv), între orele 10.00 – 15.00 (L – V). Prin Poşta Română sau prin serviciul de curierat rapid se transmit pe adresa institutului din Bd. Regina Elisabeta nr. 7-9, Sector 3, Bucureşti. Prin poşta electronică se transmit la adresa e-mail: ier@ier.gov.ro până cel târziu 26 octombrie 2026, ora 15:00 (ora României).

Formularul de înscriere se pune la dispoziţia candidaţilor la secretariatul Institutului European din România sau de pe site-ul ier.gov.ro.

Relații suplimentare la telefon: 021.314.26.96/interior 137 – Serviciul Economic, Resurse Umane și Juridic, e-mail: ier@ier.gov.ro. 




Director General,
Oana-Mihaela MOCANU

